มีอะไรกับแฟนตอนวันอาทิตย์ ตอน5โมง ครั้งแรกแฟนใส่ถุง ครึ่งสองแฟนหลั่งนอก จึงทานยาคุมฉุกเฉินแบบ2เม็ดตอนเวลา 1ทุ่มครึ่ง เป็นกังวลมาก กลัวท้อง อยากทราบว่าจะท้องมั้ย แล้วกี่วันจึงสามารถซื้อที่ตรวจครรภ์มาตรวจได้
สวัสดีค่ะ การมีเพศสัมพันธ์ในรอบแรก ที่ได้ใช้ถุงยางอนามัยนั้น จะมีโอกาสตั้งครรภ์ได้ประมาณ 2%-18% ส่วนการมีเพศสัมพันธ์ในครั้งที่ 2 หากได้ใช้วิธีการหลั่งนอก จะมีโอกาสตั้งครรภ์ได้ประมาณ 4%-22%อย่างไรก็ตาม หากได้ทานยาคุมฉุกเฉินไป โดยได้ทานภายในไม่เกิน 12 ชั่วโมงหลังจากที่มีเพศสัมพันธ์ ยาคุมฉุกเฉินจะช่วยป้องกันการตั้งครรภ์ได้ประมาณ 95%ส่วนการที่จะทราบว่า จะมีการตั้งครรภ์หรือไม่นั้น แนะนำให้รอจนถึงวันที่ประจำเดือนควรจะมาเสียก่อน หรืออย่างน้อยเป็นระยะเวลา 2 สัปดาห์นับจากที่มีเพศสัมพันธ์ไปแล้ว (ประมาณวันที่ 8 ก.ค.) หากประจำเดือนไม่มา จึงค่อยตรวจหาการตั้งครรภ์ดูค่ะ